wickkiey/tamil-wikipedia-chunked huggingface dataset:
# இயற்கை

## பருப்பொருளும் ஆற்றலும்

எலக்ட்ரான் சுற்றுவட்டப்பாதைகளின் குறுக்கு வெட்டுத் தோற்றம் வண்ணக்குறியீடுகளுடன]]  
அறிவியல் புரிந்து கொள்ள முயலும் இயற்கையின் சில விதிகளுக்கு கீழ்படிந்து இயங்கும் பொருளே இயற்கையாகும் என்று அறிவியலின் சிலதுறைகள் கருதுகின்றன. இந்த காரணத்திற்காகவே மிகவும் அடிப்படையான அறிவியல் பிரிவு பொதுவாக "இயற்பியல்" என்று புரிந்து கொள்ளப்படுகிறது. இயற்கையைப் பற்றி அறிந்து கொள்ள முயலும் அறிவியல் இயற்பியல் என்று பொருள் கொள்ளப்படுகிறது.  
இயற்பியல் பொருள்கள் எதனால் ஆக்கப்பட்டுள்ளனோவோ அவை பரு பொருட்கள் என வரையறுக்கப்படுகின்றன. இப்பருப்பொருட்கள் பிரபஞ்சத்தினுடைய காண்பதற்குரிய அண்டத்தில் உள்ளன. பிரபஞ்சத்தின் காணக்கூடிய பகுதிகள் மொத்த நிறையில் 4.9 சதவீதம் மட்டுமே ஆகும். ஏனையவை 26.8 சதவீதம் குளிர் கரும் பொருள் மற்றும் 68.3 சதவீதம் கருப்பு ஆற்றல் ஆகும் . இந்த கூறுகளின் சரியான வரிசைமுறை இன்னமும் அறியப்படாமல் உள்ளன இயற்பியலாளர்கள் பலமாக இவ்வரிசை முறைகள் குறித்து ஆய்ந்து வருகின்றனர்.  
பிரபஞ்சத்தின் காணக்கூடிய அண்டம் முழுவதும் பருப்பொருள் மற்றும் ஆற்றல் ஆகிய குணங்கள் யாவும் நன்கு வரையறுக்கப்பட்ட இயற்பியல் விதிகளைப் பின்பற்றுவது போலத் தோன்றுகிறது. இவ்விதிகளைக் கொண்டு அண்டவியல் மாதிரிகளை உருவாக்கவும் வெற்ரிகரமாக அவற்றின் கட்டமைப்புகளைப் பற்றி விளக்கவும், நாம் காணக்கூடிய அண்டத்திவ் பரிணாம வளர்ச்சியை அறியவும் முடியும். இயற்பியலின் கணக்கீட்டு முறைகள் 20 இயற்பியல் மாறிலிகளைப் இதற்காகப் பயன்படுத்துகின்றன . பிரபஞ்சம் முழுவதும் இம்மாறிலிகளின் மதிப்பு நிலையாக உள்ளது . ஆனால் இச்சிறப்பு மதிப்புகளுக்கான காரணம் புரியாத புதிராகவே உள்ளது.
# இயற்கை

## பூமிக்கு அப்பால்

s of the சூரியக் குடும்பம் ''(உருவங்கள் அளவுக்கு உட்பட்டது, தொலைவும் ஒளியும் அளவிட முடியாதவை']]  
விண்வெளி அல்லது புறவெளி என்பது ஒப்பீட்டளவில் பிரபஞ்சத்தில் வெறுமனே காலியாக உள்ள இடங்களைக் குறிக்கிறது. விண்வெளியில் உள்ள வானுலகப் பொருட்களின் வளிமண்டலத்திற்கு வெளியே உள்ள காலியிடம் யாவும் விண்வெளி எனப்படும். பிராந்தியப் பகுதிகளின் வான்வெளியை விண்வெளி வேறுபடுத்திக் காட்டுகிறது. புவியின் வளிமண்டலத்திற்கும் விண்வெளிக்கும் இடையில் எந்தவிதமான தனித்தியங்கும் எல்லையும் கிடையாது. படிப்படியாக உயரம் அதிகரிக்கையில் வளிமண்டலத்தின் எல்லை குறைகிறது. சூரிய மண்டலத்திற்குள் உள்ள கோள்களிடை விண்வெளியில் செல்லும், விண்மீன்களிடை ஊடகம் சூரியன்சூழ் மண்டலம் என்ற பெயரால் அழைக்கப்படுகிறது.  
விண்வெளியில் அடர்த்தி குறைவான பல வகையான கரிமப்பொருட்கள் நிரம்பியிருப்பது நுண்ணலை நிறப்பிரிகை முறையில் தற்போது கண்டுபிடிக்கப்பட்டுள்ளது. பிரபஞ்சம் மற்றும் அண்டக்கதிரின் தோற்றத்திற்குக் காரணமான பெருவெடிப்புக்கு பின் எஞ்சியுள்ள கரும்பொருள் கதிர்வீச்சில் பல்வேறு அணுப்பொருட்கள் அயனியாக்க உட்கருக்கள். சிறிதளவு வளிமம், பிளாசுமா, தூசி, எரிகற்கள் உள்ளிட்ட பொருட்கள் காணப்படுகின்றன. கூடுதலாக விண்வெளியில் மனித வாழ்விற்குரிய அறிகுறிகள் தென்படுவதாக கண்டறியப்பட்டுள்ளது. இவை தவிர விண்வெளிக்குச் செலுத்தப்பட்ட ஆளேற்றி மற்றும் ஆளில்லா ஏவுகலன்கள் விண்வெளியில் நிரம்பி குப்பையாகச் சேர்ந்து வருகின்றன.  
சூரியக் குடும்பத்தில் உள்ள கோள்களில் பூமியில் மட்டுமே உயிர் வாழ்வதற்குரிய சூழல் நிலவுகிறது என்றாலும், தொலை தூரத்தில் இருக்கின்ற செவ்வாய் கிரகத்தின் மேற்பரப்பில் நீர் இருப்பதற்கான ஆதாரங்கள் கிடைத்துள்ளன . செவ்வாய் கிரகத்தின் வரலாற்றில் உயிர் வாழ்வதற்கான சாத்தியங்கள் உருவாகலாம் என்று நம்பப்படுகிறது. தற்பொழுது அங்குள்ள தண்ணிர் முழுவதும் உறை நிலையில் காணப்படுகிறது. நிலத்தடியில் திரவநிலையில் தண்ணீர் உள்ள பகுதியில் ஒருவேளை உயிரினங்கள் வாழ்வதற்கான சாத்தியங்கள் இருப்பதாக கருதப்படுகிறது. மற்ற திட கிரகங்களான புதன் மற்றும் வெள்ளியில் உயிர் வாழ்க்கைக்கான சாத்தியங்கள் ஏதுமில்லை என்பது நாம் அனைவரும் அறிந்ததேயாகும். ஆனால் வியாழன் கோளின் நான்காவது மிகப்பெரும் சந்திரன் யூரோபாவின் துணை மேற்பரப்பில் கடல் இருப்பதற்கான ஆதாரங்கள் கிடைத்துள்ளன . பூமியுடன் ஒப்புமையுள்ள கோள்களை விண்வெளி அறிஞர்கள் மற்றும் நிறுவனங்கள் நட்சத்திர மண்டலங்களில் ஆய்ந்து வருகின்றனர் என்பதும் நாம் அறிந்ததே .
# கடற்பாலூட்டி

**கடற்பாலூட்டி** (Cetacea) என்பது, திமிங்கிலங்கள், கடற்பசுக்கள், கடற்பன்றிகள் போன்ற பாலூட்டி வகையைச் சேர்ந்த கடல்வாழ் உயிரின வகையைச் சேர்ந்த ஒரு விலங்கைக் குறிக்கும். தொடக்கத்தில் திமிங்கிலத்தைக் குறித்ததும், பின்னர் பெரிய கடல்வாழ் விலங்குகளைப் பொதுவாகக் குறிப்பதுமான *சீட்டேசியே* என்னும் இலத்தீனச் சொல் இவற்றின் அறிவியல் பெயர்களில் பயன்படுகின்றது.  
கடற்பாலூட்டிகள், நீர் வாழ்வுக்கு இசைவாக்கம் பெற்ற பாலூட்டிகள் ஆகும். இவை இருமுனையும் கூம்பிய உடலமைப்புக் கொண்டவை. முன் கால்கள் நீந்துவதற்கு ஏற்ற வகையில் துடுப்புக்கள் போல் மாற்றம் பெற்றுள்ளன. பின்னங் கால்கள் குறுகி உறுப்பெச்சங்களாகக் காணப்படும். இக் கால்கள் முதுகெலும்புடன் இணைக்கப்படாமல் உடலுக்குள்ளேயே காணப்படுகின்றன. இவற்றில் உடலில் பெரும்பாலும் முடி இருப்பதில்லை. ஆனால், இவற்றில் உடல் தடிப்பான தோலயற்கொழுப்புப் படையினால் காக்கப்படுகின்றது. இவ்விலங்குகள் பொதுவாகப் புத்திக்கூர்மை கொண்டவை எனக் கருதப்படுகின்றன.  
*சீட்டேசியே* (Cetacea) வரிசையில் 90 இனங்கள் உள்ளன. இவற்றுள் நான்கு நன்னீர்க் கடற்பசு இனங்கள் தவிர ஏனையவை கடல் வாழ்வன. இவை, சிறிய கடற்பசுக்கள் முதல் எக்காலத்தும் உலகில் வாழ்ந்த விலங்குகளுள் மிகப் பெரியனவாகக் கருதப்படும் நீலத் திமிங்கிலங்கள் வரை வேறுபட்ட அளவுகளில் காணப்படுகின்றன.
# கடற்பாலூட்டி

## உள்ளமைப்பியல்

கடற்பாலூட்டிகளின் உடலானது மீன்களை ஒத்ததாக அமைந்துள்ளது. இவ்வமைப்பு அவற்றின் வாழ்க்கை மற்றும் வாழ்விட நிலைமைகள் காரணமாக இருக்கலாம். கடற்பாலுட்டிகளின் உடலானது வாழிடத்திற்கு ஏற்றவாறு தகவைமைப்பைப் பெற்றுள்ளது. மேலும் யூத்தேரியா போன்ற
மற்ற உயர் பாலுட்டிகளின் பண்புகளையும் கொண்டுள்ளன.  
நீரில் நீந்துவதற்கு ஏற்றவாறு கடற்பாலூட்டிகளின் முன்கைகள் வால்துடுப்புகள் மாற்றமடைந்துள்ளன. முதுகுப்புறத்தில் ஒரு துடுப்பு போன்ற அமைப்பு காணப்படுகிறது. கடற்பாலுட்டி இனங்களைப் பொருத்து இதன் வடிவம் மாறுபடக்கூடும். பெலுகா திமிங்கலத்தில் இத்தகைய அமைப்பு காணப்படுவதில்லை. வால்துடுப்பு மற்றும் மேல் துடுப்பு இரண்டும் நீரில் நிலையாக நீந்திச் செல்வதற்கு ஏற்றாற் போல் அமைந்துள்ளது.  
கடற்பாலூட்டிகளின் ஆண் இனப்பெருக்க உறுப்புகள் மற்றும் பெண்ணின் பால் சுரப்பிகள் உடலுக்குள் மறைந்து காணப்படுகின்றன.  
கடற்பாலூட்டியின் தோல் தோலயற்கொழுப்பு (blubber) என்ற ஒரு தடித்த அடுக்கால் மூடப்பட்டுள்ளது. இது வெப்பக் காப்பு அமைப்பாக பயன்படுகிறது. மேலும், மென்மையான சீரான உடல் வடிவம் கொண்டதாகக் காணப்படுகிறது. பெரிய இனங்களில் இந்த கொழுப்பு அடுக்கானது அரை மீட்டர் வரை தடிமனைக் கொண்டிருக்கும்.  
பற்களுடைய திமிங்கலங்களில் பால் ஈருருமை தோன்றியுள்ளது. ஆண் உயிரணு திமிங்கலம், அலகுடைய பல திமிங்கல குடும்ப வகைகள், கடற்பன்றி குடும்பத்தைச் சேர்ந்த பல்வேறு இனங்கள், கொல்லும் திமிங்கலங்கள், பைலட் திமிங்கலங்கள், கிழக்குச் சுழல் டால்பின்கள் ஆகியவற்றில் இப்பண்பு காணப்படுகிறது. ஆண் விலங்குகளுக்கு மற்ற ஆண்களிடையே போட்டியிடுவதற்காக வெளியே தெரியும் படியான பண்புகள் காணப்படுகின்றன. அவை பெண்களில் காணப்படுவதில்லை. உதாரணமாக, ஆண் உயிரணு திமிங்கலங்கள் பெண் திமிங்கலத்தை விட 63% பெரியதாக உள்ளது. பல அலகுடைய திமிங்கலங்கள் பிற ஆண்களுடன் போட்டியிடும் போது தங்களின் அலகுகளைக் காண்பித்து பலத்தை வெளிப்படுத்துகின்றன.
# கடற்பாலூட்டி

## உடற்செயலியல்

### குருதியோட்டம்

கடற்பாலூட்டிகள் திறன்மிக்க இதயத்தைக் கொண்டுள்ளன. குருதியானது உடல் முழுவதும் வலுவாகச் செலுத்தப்படுகிறது. இவை வெப்ப இரத்த விலங்குகளாகும். ஆதலால் உடல் வெப்பநிலையைச் சீராக வைத்திருக்கின்றன.
# கடற்பாலூட்டி

## உடற்செயலியல்

### மூச்சு

கடற்பாலூட்டிகளானது நுரையீரல்களைக் கொண்டுள்ளன. ஒவ்வொரு உயிரினமும் குறிப்பிட்ட கால இடைவெளிகளில் மூச்சு விடுவதற்காக நீரின் மேற்பரப்பிற்கு வருகின்றன. இவை தமக்கு தேவையான போது மட்டும் மூச்சு விடுகின்றன. சில நிமிடங்கள் நீரின் மேல்மட்டத்திற்கு வந்து காற்றையும் நீரையும் வெளியேற்றி விட்டு தூய்மையான காற்றை உள்ளிழுத்துக் கொண்டு மறுபடியும் நீரினுள் மூழ்கி விடுகின்றன. இனங்களைப் பொருத்து இக்கால இடைவெளி இரண்டு மணி வரை இருக்கக்கூடும்.
# கடற்பாலூட்டி

## உடற்செயலியல்

### உறுப்புகள்

கடற்பாலூட்டிகளின் இரைப்பை மூன்று அறைகளைக் கொண்டுள்ளது. முதல் பகுதியானது தசைப்பகுதி மற்றும் தளர் சுரப்பிகள் அமைந்த முன் வயிற்றுப்பகுதியாகும். (அலகுடைய திமிங்கலங்களில் இவை காணப்படுவதில்லை). இதனைத் தொடர்ந்து முக்கிய வயிற்றுப்பகுதியும் அடுத்ததாக பைலோரஸ் வயிற்றுப்பகுதியும் அமைந்துள்ளன. இவை இரண்டும் நன்கு கட்டமைக்கப்பட்ட செரிமான சுரப்பிகளைக் கொண்டு காணப்படுகின்றன. நுரையீரல்கள் பெரிதாகவும் பித்த நீர்ப்பையில் இருந்து தனித்தும் உள்ளன.  
கடற்பாலுட்டியின் சிறுநீரகமானது நீளமாகவும் தட்டையாகவும் காணப்படுகிறது. கடல் நீரின் உப்பு அளவை விட கடற்பாலூட்டி இரத்தத்திலுள்ள உப்பின் அடர்த்தி குறைவாக உள்ளது. சிறுநீரகம் உப்பினைப் பிரித்தெடுத்து விடுவதால் இவை கடல்நீரினை பருகுகின்றன.
# கடற்பாலூட்டி

## உடற்செயலியல்

### புலன்கள்

கடற்பாலூட்டிகளின் கண்கள் முன் பக்கம் அமையாமல் பக்கவாட்டில் அமைந்துள்ளன. இதன் மூலம் இவ்வுயிரினங்கள் மேலும் கீழுமாக நல்ல இருவிழிப்பார்வைத் திறனைக் கொண்டுள்ளன. கண்ணீர் சுரப்பி மெழுகு கலந்த கண்ணீரினைச் சுரப்பதால் கண்களை உப்பு நீரிலிருந்து பாதுகாக்கிறது. கண் வில்லை கிட்டத்தட்ட கோள வடிவில் உள்ளது. இவ்வில்லைகள் ஆழமான நீர்ப்பகுதியில் குறைந்த ஒளியில்
நன்கு பார்க்கும் வகையில் தகவமைந்துள்ளன. டால்பின்களைத் தவிர மற்ற கடற்பாலூட்டிகள் மங்கிய பார்வைத்திறனை
மிகச்சிறப்பான கூர்மை கேட்டல் திறனைக் கொண்டு ஈடுகட்டுகின்றன.
கியானா டால்பின் என்ற இனம் மின்னணு ஏற்பிகள் உதவியால் இரை உணவை அடையாளம் கண்டுகொள்கின்றது.
# கடற்பாலூட்டி

## உடற்செயலியல்

### பற்கள்/எலும்புகள்

பற்களை வெட்டு பற்கள், கோரைப்பல், பின் கடைவாய்ப்பற்கள் என வகைப்படுத்தலாம். மேலும் கடல் உயிரினங்களை உண்பதற்கு ஏற்றவாறு பற்களின் வரிசை அமைப்பு காணப்படுகிறது.
# கடற்பாலூட்டி

## நடத்தை

நனவுச் சுவாச நிலையிலேயே கடற்பாலூட்டிகள் இயங்குகின்றன. இவை நிண்ட நேரம் உறங்குவதில்லை தூக்கமானது கட்டுப்படுத்தப்பட்டதாக இருக்கிறது. கடற்பாலூட்டிகளின் மூளையின் அரைக்கோளம் ஒரு நேரத்தில் விழித்திருந்தால் மறு அரைக்கோளம் உறங்குகிறது. இந்த உறக்க நிலையில் நனவு நிலையில் நீந்தம் தன்மையைக் கொண்டிருக்கின்றன. அதே போல மற்ற கடற்பாலூட்டிகளுடன்
சமூகத் தொடர்பு கொள்வதற்காகவும், எதிரி உயிரிகளிடமிருந்து தற்காத்துக் கொள்ள அரை தூக்க நிலையிலும் விழிப்புடன் செயல்படுகின்றன.  
2008 ல் நடத்தப்பட்ட ஆராய்ச்சிகளின் படி ஸ்ப்பெர்ம் திமிங்கிலங்கள் கடல் மேற்பறப்பில் செங்குத்தாக உறங்குகின்றன. இ்வ்வுறக்க நிலையில் கடற்கரப்பில் அவ்வழியே கடந்து செல்லும் கப்பல்கள் தொடாத வரையில் அவை எழுப்பும் ஒலிகளுக்கு எவ்வித எதிர்வினையையும் ஆற்றாமல் சலனமற்று இருக்கின்றன. .
# கடற்பாலூட்டி

## நீரில் மூழ்குதல்

கடற்பாலுட்டிகளானது நீரில் மூழ்கும் (diving) போது பிராணவாயு எடுத்துக்கொள்வது குறைவதால் இதயத் துடிப்பும் இரத்த ஓட்டமும் குறைகிறது. இந்த நிலையில் உடல் உறுப்புகளும் பிராணவாயு எடுத்துக் கொள்வதை குறைத்துக்கொள்கின்றன. முதுகுத் துடுப்புடைய திமிங்கிலங்கள் 40 நிமிடங்கள் வரை நீரில் மூழ்குகின்றன. ஸ்பெர்ம் திமிங்கலங்கள் 60 முதல் 90 நிமிடங்கள் வரை நீரில் மூழ்குகின்றன. பாட்டில் மூக்கு திமிங்கலங்கள் இரண்டு மணி வரை நீரில் மூழ்கி இருக்கின்றன. நீரில் மூழ்கும் ஆழமானது சராசரியாக 180 மீட்டர் (330 அடி) ஆழம் வரை இருக்கும். ஸ்பெர்ம் திமிங்கலங்களின் முழ்கும் ஆழமானது 3000 மீட்டர் (9000 அடி) ஆழத்திலும் பொதுவாக 1,200 மீட்டர் (3,900 அடி) ஆழமாக இருக்கும்.
# கடற்பாலூட்டி

## சமூகத் தொடர்புகள்

பல திமிங்கலங்கள் சமூக விலங்குகளாகும். இருப்பினும் சில இனங்கள் சோடியாகவும் அல்லது தனியாகவும் வாழ்கின்றன. திமிங்கல கூட்டமானது சில வேளைகளில் பத்து முதல் ஐம்பது எண்ணிக்கையில் காணப்படுகின்றன. உணவு கிடைத்தல், இனச்சேர்க்கை ஆகிய காரணிகளைப் பொறுத்து இவற்றின் எண்ணிக்கையில் மாறுபடக்கூடும். இவ்வேளைகளில் ஆயிரம் திமிங்கலங்கள் கொண்ட கூட்டமாகக் கூட உருவாகக் கூடும்.  
கடற்பாலூட்டிகளில் அடுக்கதிகாரம் கானப்படுகிறது. கடித்தல், தள்ளுதல், திமித்தல் ஆகியவற்றின் மூலம் தத்தமது அதிகாரங்களை செலுத்துகிறது. விலங்கினக் கூட்டத்தில் மன அழுத்தம், உணவு கிடைக்காமை போன்ற சூழ்நிலைகளில் மட்டுமே மூர்க்கத் தனமாக நடந்து கொள்கின்றன. மற்ற நேரங்களில் இவை அமைதியான சுபாவ நடத்தை உடையவையாகவே கானப்படகின்றன. இவற்றில் வியைாட்டுத் தனங்கள் கானப்படும். காற்றில் குதித்தல், குட்டிக்கரணம் போடுதல், அலைச் சறுக்கு, துடுப்பு அடித்தல் போன்ற நடத்தைகள் பொதுவாகக் கானப்படுகின்றன.
# விக்கிப்பீடியா:பெங்களூரு தமிழ் விக்கிப்பீடியா அறிவகம்

**சனவரி 31, 2009 சனி** அன்று பெங்களூருவில் தமிழ் விக்கிப்பீடியா பயிற்சிப் பட்டறை நடைபெற இருக்கிறது. நேர விவரம் விரைவில் அறிவிக்கப்படும். கலந்து கொள்ள ஆர்வமுள்ளோர் இங்கு பெயர் பதியலாம். உங்கள் பெயரைப் பதிய, இப்பக்கத்தின் மேல் "தொகு" என்று உள்ளதைச் சொடுக்கவும்.
# விக்கிப்பீடியா:பெங்களூரு தமிழ் விக்கிப்பீடியா அறிவகம்

## பட்டறை பற்றிய விபரங்கள்

- திகதி: **சனவரி 31, 2009, சனிக் கிழமை**
- இடம்: கோரமங்களா.
- நேரம்: மாலை 3:00 மணி தொடங்கி 7:00 மணி வரை
# விக்கிப்பீடியா:பெங்களூரு தமிழ் விக்கிப்பீடியா அறிவகம்

## கலந்து கொள்வோர்

**பட்டறை தேதி சனவரி 31, சனிக்கிழமைக்கு மாறி உள்ளதைக் கவனிக்கவும். தங்கள் தொலைப்பேசி எண்ணையும் பதிந்தால் பட்டறை குறித்த தகவலைத் தெரிவிக்க இயலும்.**  
1. Prabhurajk
1. n.asai
1. தமிழ்நம்பி
1. K.Senthil Kumar
1. அராபத் ரியாத்
1. senthilkumar N.K.
1. Ramesh KJ
1. Shajahan S
1. Swaminathan Moorthy
1. user:நிலவன்
1. பொதுவன் அடிகள் (தேதி மாற்றப்பட்டுள்ளது. கலந்துகொள்ள இயலவில்லை)--59.92.97.178 21:11, 30 ஜனவரி 2009 (UTC)
1. Babu Alagarsamy
1. மோஜோசாரஸ்
# விக்கிப்பீடியா:பெங்களூரு தமிழ் விக்கிப்பீடியா அறிவகம்

## பயிற்சி அளிப்போர்

1. முகுந்த்
1. சுந்தர்
1. சத்தியா
1. சந்தோசுகுரு
1. பாலச்சநதர் முருகானந்தம்
1. கார்த்திக்
1. பாலாஜி
# விக்கிப்பீடியா:பெங்களூரு தமிழ் விக்கிப்பீடியா அறிவகம்

## நிகழ்ச்சி நிரல் (வரைவு)

- விக்கிப்பீடியா:இந்திய விக்கிகள்
:* இந்திய விக்கியூடகப் பிரிவு
- தமிழ் விக்கிப்பீடியா இதுவரை
- தமிழ் விக்கிப்பீடியா இனி
- **தமிழ் தட்டச்சு** (குறிப்பிடத்தக்க நேரம் இதற்கு ஒதுக்கப்பட தேவைப்படலாம்.)
- விக்கிப்பீடியாவில் பயனர் எப்படி பங்களிக்கலாம்?
:* கட்டுரையாக்கம்
:* கட்டுரை மேம்படுத்தல்
:* மொழிபெயர்ப்பு
:* விக்கியாக்கம்
:* மேற்கோள் சேர்த்தல்
:* வகைப்படுதல்
:* இன்றைப்படுத்தல்
:* நிர்வாகம்
:* அறிமுகப்படுத்தல், தொடர்பாடல்
:* நிரலாக்கம்
:* வரைகலை
:* படம் சேர்த்தல்
:* கருத்து பகிர்வு
:* மெய்ப்பு பார்த்தல்
- தமிழில் எழுதுதல்
:* கலைச்சொற்கள்
:* தமிழ் விக்சனரி - 100 000 சொற்கள்
- தமிழ்க் கணிமையும் தமிழ் விக்கிப்பீடியாவும்
:* விக்கிப்பீடியாவை தம்மொழியாக்குதல் (Localization)
:* இந்தி பொறிமுறை மொழிபெயர்ப்பு, தமிழில் முடியுமா? (உள்ளடக்க உருவாக்கத்தில் இது உதவும்)
- தமிழ் விக்கிப்பீடியா மீது விமர்சனங்கள்
# விக்கிப்பீடியா:பெங்களூரு தமிழ் விக்கிப்பீடியா அறிவகம்

## நிகழ்ச்சி பற்றிய கருத்துக்கள்

ஜனவரித்திங்கள் 31ம் தேதி மாலை நான்கு மணியிலிருந்து இரவு 8:30 மணிவரை இப்பட்டறையில் பங்குபெற்றேன்.
6 பேர் கலந்துகொண்டு இதில் பங்கு பெற்றனர். முகுந்த், சுந்தர், பாலாஜி,சந்தோசுகுரு ஆகியோருடன் நானும் (சத்தியா) கலந்துகொண்டேன்.
ஆரம்ப அறிமுகங்களுக்கு முடிந்தபின், ஏற்கனவே நடந்த பதிவர் பட்டறைக்காக தயாரிக்கப்பட்ட முன்னிறுத்தத்தை(presentation) சுந்தர் வழங்கினார்.
அதன்பின் தமிழ்தட்டச்சு பற்றிய அறிமுகங்கள், மென்பொருட்களை அடையும் மற்றும் பயன்படுத்தும் வழிமுறை ஆகியவை பற்றி முகுந்த் விளக்கினார்.  
இதில் முரசுஅஞ்சல், தமிழ்99, e-kalappai, NHMWriter,அதியன் ஆகியவை குறிப்பிடப்பட்டன.
விக்கி குறியீடுகள் பற்றிய அறிமுகத்தை பாலாஜியும், அதன் செய்முறை பயன்களை உடனுடனே சுந்தரும் வழங்கினர். தொடர்புடைய மற்ற குறிப்புகளையும்,சந்தேகங்களையும் சந்தோசு குருவும் நானும் இடையிடேயே நிரப்பினோம்.  
ஆர்வலர்களின் பங்கேற்பு மிகச்சிறப்பாக இருந்தது குறிப்பிடத்தக்கது. சிலருக்கு ஏற்கனவே ஆங்கில விக்கிப்பங்களிப்பின் அறிமுகம் இருந்தது. நிலவன் ஒரு பயனர் கணக்கையும் ஒரு விக்கிப்பக்கத்தையும் உருவாக்கினார். கனகுவின் வாழ்த்து செய்தி அப்போதே வந்து இருந்தவர்களை வியப்படையவைக்கவும் எல்லா நேரவலையிலும் பங்களிப்பாளர்கள் இருப்பதை உறுதி செய்து உதவிகளை பெறுவதற்கான தன்னம்பிக்கையையும் அளித்திருக்கும்.  
பின்னர் பல்வேறு சந்தேகங்களையும், கொள்கை தொடர்பான விளக்கங்களையும், மனத்தடைதொடர்பான விவரங்களையும், பங்களிப்பாளர்கள் ஆர்வத்துடன் கேட்டறிந்தனர். விக்கி மற்றும் தமிழ்த்தட்டச்சு தொடர்பான பரப்புதலைப்பற்றியும் பங்களிப்பாளர்கள் தங்கள் குறைகளையும் ஆதங்கங்களையும் பகிர்ந்துகொண்டது பிற முயற்சிகளுக்கான நல்ல ஊக்கியாக அமைந்திருந்தது.  
விக்சனரியின் பயன்பாடுகள் பற்றியும் விவரமாக விளக்கப்பட்டது. அதன் நுட்பசாத்தியங்களை முகுந்த் கேட்டறிந்துகொண்டார். சில நல்ல முயற்சிகளுக்கான அவருடைய ஆர்வத்தினை ஏற்படுத்தவதாக அது அமைந்தது.  
முக்கிய கேள்வியாக ***விக்கிப்பீடியாவில் பங்களிப்பதால் என்ன பயன்*** என்பது விவாதிக்கப்பட்டது.  
இதையடுத்து INFITT பற்றிய எளிய விளக்கம் கொடுக்கப்பட்டது.  
மனத்தடைகளை உருவாக்குவதற்கான காரணிகளாக குறிப்பிடப்பட்டவை
1. ஆரம்ப முனைவோருக்கு மிரட்டுவதாக இருக்கும் மிகப்பெரிய கொள்கை விளக்கங்கள் - தேவை குறுக்கப்பட்ட தெளிவான வழிகாட்டிகள்
1. வழிகாட்டுதல் குழுதொடர்பானவை- மின்னஞ்சல் குழுமம் ஆர்குட் குழு போன்றவைகள் வழிமுறையாக இருக்கலாம்.
1. தமிழ்தட்டச்சு  
அடுத்தகட்ட நடவடிக்கைகளாக பரிந்துரைக்கபட்டவை
1. விக்கிப்பட்டறைகளை திங்கள்(மாதம்)தோறும் நடத்துவது
1. blogcamp, wikicamp,barcamp என்று அடுத்ததோ ஒன்றாகவோ நடத்துவது
1. சிறுகுழுக்களாக பிரிந்து நடத்துவதற்கும், பெரிய குழுவாக இருப்பின் அதற்கான கட்டமைப்புகளை அடையும் சாத்தியங்களையும் அறிதல்
1. IISCல் நடைபெறும் தமிழ்ச்சங்க கூட்டத்தில் விக்கிப்பீடியா பட்டறையை நடத்துவதற்கான திட்டமிடல்  
ட்விட்டரில் த.விக்கி தொடர்பான செய்திகளையும் கருத்துக்களையும் ***#tawiki*** எனும் குறிச்சொல்லுடன் பரிமாறிக்கொள்ள முடிவுசெய்யப்பட்டது.
பங்குபெற்றோர் அனைவரையும் வாரம் ஒரு கட்டுரையாவது எழுத வேண்டுகோள் விடப்பட்டது  
பாலாஜி மதுரைத்திட்ட குறுந்தகடுகளை வழங்கினார் --72.163.216.217 07:22, 2 பெப்ரவரி 2009 (UTC)சத்தியா
# விக்கிப்பீடியா:பெங்களூரு தமிழ் விக்கிப்பீடியா அறிவகம்

## இவற்றையும் பாக்க

- விக்கிப்பீடியா:சென்னை தமிழ் விக்கிப்பீடியா அறிவகம்
- தமிழா குழு -
# குலக் கோட்பாடு

**குலக் கோட்பாடு** (Group theory) என்பது கணிதவியல் சார்ந்த ஒரு துறையும், குலங்கள் எனப்படும் இயற்கணித அமைப்புகள் பற்றி ஆராயும் நுண் இயற்கணிதத்தின் ஒரு பிரிவும் ஆகும். இதனைக் **கூட்டக் கொள்கை** என்றும் குறிப்பிடுவது உண்டு. குலக் கோட்பாடு மூன்று முக்கியமான மூலங்களில் இருந்து உருவாகி வளர்ந்தது. இவை, எண் கோட்பாடு, இயற்கணிதச் சமன்பாடுகள் கோட்பாடு, வடிவவியல் என்பனவாகும்.  
இதற்கான எண் கோட்பாட்டுசார் அடிப்படையை லியோனார்டு ஆய்லர் உருவாக்கிக் கொடுத்தார். இவரைத் தொடர்ந்து கார்ல் ஃப்ரெடெரிக் காஸ் இதற்கான பல கருத்துருக்களை வளர்த்து எடுத்தார். இவர் இருபடிப் புலங்கள் தொடர்பான கூட்டல் குலங்கள் (additive groups), பெருக்கற் குலங்கள் (multiplicative groups) என்பவற்றையும் கவனத்தில் எடுத்து மட்டு எண்கணிதத்தை (modular arithmetic) உருவாக்கினார்.  
ml:ഗ്രൂപ്പ് സിദ്ധാന്തം
# ஊறுகாய்

இந்தியா மட்டுமல்லாமல், உலகின் பல நாடுகளிலும் **ஊறுகாய்கள்** பயன்படுத்தப்படுகின்றன. தென்னிந்தியர்களுக்குத் தயிர் சாதத்திற்கு ஊறுகாய் என்றால், வட இந்தியர்கள் சப்பாத்திக்கே ஊறுகாய் தொட்டுக் கொண்டு சாப்பிடுவார்கள். கிடைக்கும் அனைத்து வகைக் காய்களிலும் ஊறுகாய்கள் தயாரிக்கப்படுகின்றன. புளிப்பு சுவையுடன் கூடிய காய்கள் இதற்கு அதிகம் பயன்படுத்தப்படுகின்றன. எலுமிச்சை, மாங்காய் ஊறுகாய்கள் இந்தியா முழுவதும் பிரபலமானவை.  
இது முறையாக பாதுக்காக்கப்பட்டால் நீண்ட நாட்களுக்குக் கெடாமல் இருக்கும் ஒரு பண்டம். அதே சமயம், கவனக்குறைவாக இருந்தால் ஒரு நாளிலேயே கெட்டுப்போய்விடும். ஊறுகாயைக் காற்றுப்புகாத கண்ணாடி, பீங்கான் பாத்திரங்களில் அடைத்து வைத்தல் நல்லது. எடுப்பதற்குக் கண்ணாடி, பீங்கான் கரண்டிகளைப் பயன்படுத்தினால், ஊறுகாய் விரைவில் கெட்டுப்போகாது. ஈரம் பட்டால் விரைவில் கெட்டுப் போகும். ஒரு சில ஊறுகாய்களை, எப்போதும் எண்ணெயில் மூழ்கி இருக்குமாறு செய்வதன் மூலம், பூஞ்சை பிடிக்காமல் காக்கலாம்.
# ஊறுகாய்

## மருத்துவ முக்கியத்துவம்

ஊறுகாய், அப்பளம் போன்றவை உப்பு அதிகம் உள்ள உணவுகளாதலால் மிகை இரத்த அழுத்தம், சிறுநீரகச் செயலிழப்பு, இதயச் செயலிழப்பு உள்ள நோயர்கள் ஊறுகாயைத் தவிர்க்க வேண்டும்.
# ஊறுகாய்

## ஊறுகாய் வகைகள்

- மாங்காய் ஊறுகாய்
- எலுமிச்சை ஊறுகாய்
- நெல்லிக்காய் ஊறுகாய்
# நீலகிரி உயிர்கோளக் காப்பகம்

**நீலகிரி உயிர்கோளக் காப்பகம்** மேற்கு தொடர்ச்சி மலைகளில் அமைந்துள்ள ஒரு சர்வதேச உயிர்கோளக் காப்பகம் ஆகும்.இந்த உயிர்கோளக் காப்பகம் யுனெஸ்கோ அமைப்பால் உலகப்பாரம்பரியச் சின்னங்களில் ஒன்றாக அறிவிக்கப்பட்டுள்ளது
# நீலகிரி உயிர்கோளக் காப்பகம்

## புவியியல்

நீலகிரி உயிர்கோளக் காப்பகத்தின் மொத்த பரப்பளவு 5,520 சதுர கீ.மீ. ஆகும், இதில் தமிழ் நாட்டில் 2537.6 சதுர கீ.மீ. யும் கர்நாடகாவில் 1527.4 சதுர கீ.மீ. யும் மற்றும் கேரளாவில் 1455.4 சதுர கீ.மீ. யும் உள்ளது. இந்த உயிர்கோளக் காப்பகத்தின் புவி அமைப்பு 11<sup>o</sup> 36' முதல் 12<sup>o</sup> 00' வடக்கு அட்சரேகை மற்றும் 76<sup>o</sup> 00' முதல் 77<sup>o</sup> 15' கிழக்கு நிரைக்கோடு ஆகும். நடு பகுதி:
# நீலகிரி உயிர்கோளக் காப்பகம்

## பாதுகாக்கப்பட்ட இடங்கள்

நீலகிரி உயிர்கோளக் காப்பகத்தினுள் அமைந்துள்ள பாதுகாக்கப்பட்ட இடங்கள்  
- முதுமலை தேசிய பூங்கா மற்றும் முதுமலை வனஉயிர் உய்விடம் (321.1 சதுர கீ.மீ.)
- வயநாடு வனஉயிர் உய்விடம் (344 சதுர கீ.மீ.)
- பந்திப்பூர் தேசிய பூங்கா (874 சதுர கீ.மீ.)
- நாகரகொளை தேசிய பூங்கா (78 சதுர கீ.மீ.)
- அமைதி பள்ளத்தாக்கு தேசிய பூங்கா (89.52 சதுர கீ.மீ.)
# அணி (கணினியியல்)

கணினியியலில் **அணி** என்பது ஒரு அடிப்படைக் தரவுக் கட்டமைப்பு. அணி உறுப்புகளின் திரட்டு. ஒரு அணி பல உறுப்புக்களைக் கொண்டிருக்கலாம். இவ் உறுப்புக்களை சுட்டெண் அல்லது சுட்டுக்குறியீட்டுகள் மூலம் அணுகலாம். தரவுகளை இலகுவாக சேமிக்க, மீட்டெக்க, கணிக்க, ஒழுங்குபடுத்த அணி உதவுகிறது.
# அணி (கணினியியல்)

## கலைச்சொற்கள்

- அணி எல்லை
- அணி பரிமாணம்
- அணி மூலகம்
- அணி சுட்டெண்
- அணி இயக்கி
- அணி செயலி
# வடிவமைப்புப் பாங்கு

நிரலாக்கத்தில் **வடிவமைப்புப் பாங்கு** (*Design Pattern*) என்பது ஒத்த சிக்கல்களுக்கு மீண்டும் மீண்டும் பயன்படுத்தக் கூடிய தீர்வுகளைக் குறிக்கிறது. நிரலை வடிவமைக்கும் பொழுது ஏற்படும் சிக்கல்களுக்கு அமையக் கூடிய தீர்வே வடிவமைப்புப் பாங்கு ஆகும். ஒரு தீர்வு சீர்தரப்படுத்தப்படு நிரல் மொழியின் ஒரு கூறாக ஆகிவிட்டால், அதன் பின் அவை வடிவமைப்புப் பாங்கு எனப்படாது.  
வடிவமைப்புப் பாங்குகள் பெரிய மென்பொருள் திட்டங்களை வடிவமைக்க, நிறைவேற்ற, பராமரிக்க உதவுகின்றன.  
வடிவமைப்புப் பாங்கை **தீர்வுப்பாங்கம்** எனவும் அழைக்கலாம். பல முறை ஒரு தீர்வை பயன்படுத்திய பின், அதன் பின்புலம் பற்றி ஆயும் போது வெளிபடுவதுதான், தீர்வுப்பாங்கம். தீர்வுப்பாங்கம் பட்டறிவின் வெளிப்பாடு. தீர்வுப்பாங்கம் மூன்று பகுதிகளை கொண்டது.  
1. சூழல் (*Context*)
1. தீர்க்கபட வேண்டிய பிரச்சனை / இடர் (*Problem*)
1. தீர்வுப்பாங்கத் தீர்வு (*Solution*)  
எந்த சூழலில் இந்த தீர்வுப்பாங்கத்தை பயன்படுத்த வேண்டும் என்பதை விவரிப்பது, தீர்வுப்பாங்கத்தின் **சூழல்**. அப்படி விவரிக்கபட்ட சூழலில் எழும் இடரை
தீர்ப்பதுதான் **தீர்வுப்பாங்கத்தீர்வு**. விவரிக்கபட்ட சூழலில் இருந்து உங்கள் சூழல் வேறுபட்டு இருந்தால் தீர்வுப்பாங்கத்தீர்வு வேலை செய்யாது.
# எஸ். எம். கார்மேகம்

**எஸ். எம். கார்மேகம்** (நவம்பர் 19, 1939 - ஜனவரி 18, 2005) இலங்கையைச் சேர்ந்த ஒரு மலையக எழுத்தாளர். மலையக மேம்பாட்டிற்காக, எழுத்து மூலமும், பத்திரிகைத்துறை மூலமும் சேவையாற்றி வந்த மூத்த பத்திரிகையாளர்.
# எஸ். எம். கார்மேகம்

## வாழ்க்கைச் சுருக்கம்

கொட்டக்கலை கல்மதுரை தோட்டத்தில் 19 நவம்பர், 1939 பிறந்த எஸ். எம். கார்மேகம் அட்டன் புனித பொஸ்கோ கல்லூரியில் கல்வி பயின்றவர். பின்னாளில் புலம்பெயர்ந்து தமிழகத்தில் வாழ்ந்து கொண்டிருந்தார்.
# எஸ். எம். கார்மேகம்

## எழுத்துலக வாழ்வு

வீரகேசரி, தமிழக தினமணி போன்ற பத்திரிகைகளில் துணை ஆசிரியராக கடமையாற்றியவர். தினமணி நாளிதழின் சென்னை பதிப்பில் 1988 முதல் 1997வரை தலைமை துணையாசிரியர் தொடங்கி, வார வெளியீடுகளின் ஆசிரியர் பணிவரை பல்வேறு பொறுப்புகளுடன் பணியாற்றினார்.  
பின்னர் அவரது மகன்களான முரளிதரன், சிறீதரன் ஆகியோரின் உதவியுடன் சென்னை வீரகேசரி என்ற இதழை வெளிக் கொணர்ந்தார். இரு இதழ்கள் வெளிவந்த சென்னை வீரகேசரி பல்வேறு காரணங்களால் தொடர்ந்து வெளிவரவில்லை.  
*கண்டி மன்னன்*, *ஈழத்தமிழரின் எழுச்சி* போன்ற நூல்களின் ஆசிரியர். மலையக சிறுகதைகள் அடங்கிய கதைக் கனிகளின் தொகுப்பாசிரியர். வீரகேசரி தோட்ட மஞ்சரி மூலம் மலையக எழுத்தாளர்களை எழுதத்தூண்டி மலையக எழுத்தாளன் என தனது சக எழுத்தாளர்களை அறிமுகப்படுத்தியவர்.  
வீரகேசரியில் இணைந்த பிறகு **கல்மதுரையான்** எனும் புனைபெயரில் *தேயிலையின் கதை* எனும் கட்டுரையை தொடராக எழுதினார். **ஜெயதேவன்** எனும் புனை பெயரில் *நான் பிறந்து வளர்ந்த இடம்* எனும் கட்டுரையைஎழுதினார். மலைநாட்டு எழுத்தாளர் மன்றத்தை ஆரம்பித்து மலையக எழுத்தாளர்களை ஒரு குடையின் கீழ் கொண்டு வந்த பெருமைக்குரியவர். ஆறு சிறுகதைப் போட்டிகளை நடத்திய சிறப்புக்குரியவர்.  
ஐரோப்பிய நாடுகளில் வெளிவரும் சஞ்சிகைகள், பத்திரிகைகள் இவரது மலையகம், சார்ந்த கட்டுரைகளை மறு பிரசுரம் செய்தன. பாரிசிலிருந்து வெளிவரும் ஈழநாடு இவரது கட்டுரைகளை தொடர்ந்து மறுபிரசுரம் செய்தது. வீரகேசரி தோட்ட மஞ்சரி மூலம் நடத்தப்பட்ட முதல் நான்கு சிறுகதைப் போட்டிகளில் பரிசு பெற்ற 12 சிறுகதைகளைத் தொகுத்து நூலாக வெளிவர உதவினார். வீரகேசரியில் இருந்து நூல் வடிவில் வெளிவந்த முதல் நூல் *கதைக்கனிகள்* என்பது குறிப்பிடத்தக்கது. சிறிமா-சாஸ்திரி ஒப்பந்தம் கைச்சாத்தாகி இந்நாட்டை விட்டு மலையக மக்கள் வெளியேறியபோது வீரகேசரியில் *அவர்கள் புறப்பட்டு விட்டார்கள்* எனும் இவருடைய கட்டுரை இம்மக்களின் கண்ணீர் காவியமாகும்.  
மித்திரன் வாரமலரில் *தந்தையின் காதலி* *அழைக்காதே நெருங்காதே*, ஆகிய நாவல்களை தொடராக எழுதினார். 23 வருடங்கள் வீரகேசரியில் சிறந்த முறையில் பணியாற்றினார்.
# எஸ். எம். கார்மேகம்

## மறைவு

மனைவி, இரு மகன்கள், மகளுடன் வாழ்ந்த இவர் 2005 ஜனவரி 18ம் தேதி இயற்கை எய்தினார்.
# எஸ். எம். கார்மேகம்

## வெளிவந்த நூல்கள்

- ஒரு நாளிதழின் நெடும்பயணம்
- கண்டி மன்னன்
- ஈழத்தமிழரின் எழுச்சி
# செங்கல்பட்டு சட்டக்கல்லூரி மாணவர் உண்ணாநிலைப் போராட்டம்

ஈழ மக்களுக்கு "தமிழக அரசு உடனடியாக உதவவேண்டும்" என்றும், "இந்திய அரசு சிங்கள அரசுக்கு செய்யும் உதவிகளை நிறுத்த வேண்டும் என்றும்" கோரி செங்கல்பட்டு சட்டக்கல்லூரி மாணவர்கள் 14 பேர் கால்வரையற்ற உண்ணாநிலைப் போரை சனவரி 22, 2009 தொடங்கினர். இவர்களின் பெயர் விவரம் பின்வருமாறு:  
- கெம்ப குமார்
- திருமுருன்
- விஜயகுமார்
- மணிவேல்
- பிரவீன்
- சுரேஷ்
- ராஜா
- ராஜ்குமார்
- முஜிபுர் ரகுமான்
- முனிஷ் குமார்
- நவீன்
- பிரியன்
- பிரபு
- ஆறுமுக நயினார்
# செங்கல்பட்டு சட்டக்கல்லூரி மாணவர் உண்ணாநிலைப் போராட்டம்

## இவற்றையும் பாக்க

- திலீபன்
- அன்னை பூபதி
- பழ. நெடுமாறனின் உண்ணாவிரதப் போராட்டம்
- திருமாவளவன் உண்ணாநிலைப் போராட்டம்
- செங்கல்பட்டு
# செட்டிமல்லன்பட்டி துர்க்கை அம்மன் கோயில்

**செட்டிமல்லன்பட்டி துர்க்கை அம்மன் கோயில்**  
தமிழ்நாட்டில் தூத்துக்குடி மாவட்டம்,ஸ்ரீவைகுண்டம் தாலுகாவில், திருநெல்வேலியிலிருந்து தூத்துக்குடி செல்லும் தேசிய நெடுஞ்சாலையில் 26 கிலோ மீட்டர் தொலைவில் இருக்கும் தெய்வச்செயல்புரம் எனும் கிராமத்திலிருந்து மீனாட்சிபட்டி எனும் கிராமத்திற்குச் செல்லும் வழியில் 3 கிலோ மீட்டர் தொலைவில் இருக்கிறது செட்டிமல்லன்பட்டி கிராமம். இந்த ஊரைச் சேர்ந்த இல்லத்துப்பிள்ளைமார் சமூகத்தைச் சேர்ந்தவர்கள் தங்களது குலதெய்வமாக வணங்கும் கோயிலாக இங்குள்ள துர்க்கை அம்மன் கோயில் இருக்கிறது.
# செட்டிமல்லன்பட்டி துர்க்கை அம்மன் கோயில்

## கோயில் வரலாறு

கிராமங்களில் முந்தைய நூற்றாண்டில் ஒவ்வொரு சமூகத்தினருக்கும் தனித் தெருக்கள், தனிக் கோயில் என்று அமைக்கப்பட்டு இருக்கும். இப்படி இந்த ஊரில் வசித்து வந்த இல்லத்துப்பிள்ளைமார் சமூகத்தைச் சேர்ந்தவர்கள் அவர்களது வழிபாட்டுக்காக அமைத்துக் கொண்டதுதான் இந்த துர்க்கை அம்மன் கோயில். இந்த துர்க்கை அம்மன் கோயிலுக்கு என்று வரலாற்றுப்பூர்வமான தல வரலாறு எதுவும் இல்லை.
# செட்டிமல்லன்பட்டி துர்க்கை அம்மன் கோயில்

## விழாக்கள்

இந்த துர்க்கை அம்மன் கோயிலில் வருடந்தோறும் மூன்று நாட்கள் சிறப்பு வழிபாடுகளும், பூஜைகளும் செய்யப்பட்டு வந்தது. இந்த ஊரில் வசித்து வந்த இல்லத்துப்பிள்ளைமார் சமூகத்தைச் சேர்ந்தவர்கள் தொழில் நிமித்தமாக இங்கிருந்து மும்பை, மதுரை, தேனி, தூத்துக்குடி, விக்கிரமசிங்கபுரம் எனும் பல ஊர்களுக்கு இடம் பெயர்ந்து விட்டதால் இந்த வருடாந்திர வழிபாடுகள் நின்று போய்விட்டது. பல ஆண்டுகளுக்குப் பிறகு பிற ஊர்களில் இருக்கும் இந்த ஊரைச் சேர்ந்த இந்த சமூகத்தவர்களை தற்போது ஒருங்கிணைத்து மூன்று வருடங்களுக்கு ஒரு முறை சித்திரை மாதத்தில் கொடை விழா என்கிற பெயரில் கொண்டாடி வருகின்றனர்.  
(திருநெல்வேலி , தூத்துக்குடி மாவட்டத்தில் கிராமப்பகுதிகளில் நடக்கும் கோவில் விழாவை "கொடை விழா" என்று அழைக்கிறார்கள். இது முன்பு கோடை விழாவாக இருந்து பின்னாளில் கொடை விழாவாக மருவியிருக்கலாம்.)
# விக்கிப்பீடியா:உங்களுக்குத் தெரியுமா/ஜனவரி 25, 2009

- பூமி இருக்கும் நாள்மீன்பேரடையான **பால்வழியில்** (படம்) 200 முதல் 400 பில்லியன் வரையான விண்மீன்கள் உண்டு.
- வேதியிலுக்கு அடிப்படையாக கருதப்படும் **தனிம அட்டவணையை** அதன் தற்கால வடிவத்தில் திமீத்ரி மென்டெலீவ் அவர்களால் 1869 ம் ஆண்டு வெளியிடப்பட்டது.
- ஐஞ்சிறுகாப்பியங்களாக அறியப்படுபவை உதயணகுமார காவியம், நாககுமார காவியம், யசோதர காவியம், நீலகேசி, சூளாமணி ஆகியவை ஆகும்.
- உலகின் அதி உயர் மலை உச்சியான **எவரெஸ்டை** டென்சிங் நோர்கே, எட்மண்ட் ஹில்லரி ஆகியோர் 1953 ம் ஆண்டு முதன்முதலாக வெற்றிகரமாக மலையேறினர்.
- **தற்பால்சேர்க்கை** பாகிஸ்தான், சவூதி அரேபியா, ஈரான், சூடான், யெமென் உட்பட பல இசுலாமிய நாடுகளில் மரணதண்டனைக்குரிய குற்றமாகும்.
# பழனிசெட்டிபட்டி அணைக் கருப்பசாமி கோயில்

**பழனிசெட்டிபட்டி அணைக் கருப்பசாமி கோயில்** தேனி மாவட்டம் பழனிசெட்டிபட்டியில் இருக்கும் முல்லை ஆற்றின் குறுக்கே கட்டப்பட்டுள்ள பழனிசெட்டிபட்டி அணை என்கிற சிறிய அணையின் அருகில் இருக்கிறது. இந்த அணைக் கருப்பசாமி இந்த ஊரிலிருக்கும் அனைவராலும் காவல் தெய்வமாக வணங்கப்படுகிறார்.
# பழனிசெட்டிபட்டி அணைக் கருப்பசாமி கோயில்

## கோயில் வரலாறு

தமிழகத்தில் இருக்கும் நீர்வளங்கள் அனைத்தும் தமிழ்நாடு அரசின் பொதுப்பணித்துறையின் நீர்நுண்ணளவுத் துறையால் நிர்வகிக்கப்பட்டு வரும் நிலையில் தேனி மாவட்டம், பழனிசெட்டிபட்டியில் முல்லை ஆற்றின் குறுக்கே கட்டப்பட்ட அணை இந்த ஊரிலிருக்கும் பழனியப்பா பாசன பரிபாலன சபை எனும் நிர்வாகத்தினரால் நிர்வகிக்கப்படுகிறது. இந்த அணையின் பராமரிப்பு, நீர் பகிர்மானம் உட்பட அனைத்துப் பணிகளையும் இந்த அமைப்பே தனிப்பட்ட முறையில் செய்து வருகிறது. இதற்காக ஆங்கிலேய ஆட்சிக் காலத்தில் இவர்களுக்கு சிறப்பு செப்புப்பட்டயம் வாயிலாக உரிமை வழங்கப்பட்டிருக்கிறது. இந்த அணைக்கு அருகே இந்த நிர்வாகத்தினரால் அமைக்கப்பட்ட கோயில்தான் அணைக் கருப்பசாமி கோயில்.
# பழனிசெட்டிபட்டி அணைக் கருப்பசாமி கோயில்

## காவல் தெய்வம்

முதலில் இந்த ஊரின் தொடக்கக் காலத்திலிருந்த தேவாங்கர் எனும் தேவாங்க செட்டியார் சமூகத்தவர்கள் மட்டும் இந்தக் கோவிலில் வழிபட்டு வந்தனர். இந்தப் பகுதியில் நூற்பாலைகள் போன்ற சில தொழில் நிறுவனங்கள் அமைக்கப்பட்டதால் இந்த நிறுவனங்களில் வெளியூர்களிலிருந்து பணிக்கு வந்து சேர்ந்தவர்கள் இந்த ஊரில் அதிக அளவில் குடியேறத் துவங்கினர். பின்னர் அவர்களும் இந்தக் கோவிலில் வழிபாடுகள் செய்யத் துவங்கினர். தற்போது இந்த ஊரில் இருக்கும் அனைவராலும் அணைக் கருப்பசாமி காவல் தெய்வமாக வணங்கப்படுகிறார்.
# பழனிசெட்டிபட்டி அணைக் கருப்பசாமி கோயில்

## வழிபாடு

இந்த ஊரில் பிறக்கும் அனைத்துக் குழந்தைகளுக்கும் முதலாவது முடி எடுக்கும் முன்பாக இந்த அணைக் கருப்பசாமி கோயிலில் சிறப்பு வழிபாடு செய்வது நல்லது என்பது நடைமுறையாகி இருக்கிறது. இந்த வழிபாட்டில் அணைக் கருப்பசாமிக்கு ஆடு, கோழி என்று ஏதாவது ஒன்று பலியிடப்பட்டு அதை அசைவச் சமையல் செய்து அத்துடன் மதுவகைகள், சுருட்டு போன்றவை வைத்து வழிபாடு நடத்தப்படுகிறது. பின்னர் அந்தக் கோவிலுக்கு வந்திருக்கும் அனைவருக்கும் அசைவ உணவளிக்கும் வழக்கம் கடைப்பிடிக்கப்படுகிறது.
# விக்கிப்பீடியா:முதற்பக்கக் கட்டுரைகள்/ஜனவரி 25, 2009

**கமில் சுவெலபில்** (*Kamil Vaclav Zvelebil*, 1927 - 2009) செக் நாட்டில் பிறந்து தமிழுக்குச் சிறந்த தொண்டாற்றிய மொழியியல் வல்லுநர்களில் ஒருவர். தமிழ், தமிழர் பற்றிப் பிறமொழியினருக்குச் சிறப்பாக அறிமுகம் செய்துவைத்தவர்களில் இவருக்கு முக்கிய பங்கு உண்டு. திராவிட மொழியியல், சங்க இலக்கியம், முருக வழிபாடு, தமிழ் யாப்பு, தமிழ் வழக்குச் சொற்கள், இருளர் மொழி ஆகியவை பற்றி விரிவாக ஆங்கிலத்தில் இவர் எழுதியுள்ளார்.  
---  
**பி.எச்.பி** (*PHP: Hypertext Preprocessor*) என்பது பரவலாகப் பயன்படுத்தப்படுகின்ற ஒரு பொது நோக்க படிவ நிரலாக்க மொழி. இது இணைய நிரலாக்கத்திற்கு மிக உகந்ததாகக் கருதப்படுகிறது. இம் மொழியின் நிரற்றொடர்களை எச்.டி.எம்.எல் பக்கங்களுக்குள்ளேயே பொதிந்து விடலாம். பி.எச்.பி 5.0 பதிப்பு
பொருள் நோக்கு நிரலாக்க கூறுகளுக்கு முக்கியத்துவம் தந்து வெளிவந்தது.
# 2009 முல்லைத்தீவுப் போர்

**முல்லைத்தீவுப் போர், 2009** என்பது இலங்கையின் வட மாகாணத்தில் அமைந்துள்ள முல்லைத்தீவு நகரை தமிழீழ விடுதலைப் புலிகளிடம் இருந்து கைப்பற்றுவதற்காக இலங்கைப் படைத்துறை 2009 ஆம் ஆண்டில் மேற்கொண்ட போர் நடவடிக்கை ஆகும். முல்லைத்தீவு நகரம் விடுதலைப் புலிகளின் வசம் இருந்த கடைசி நகரமாகும். இந்நகரை சனவரி 25, 2009 இல் தாம் கைப்பற்றியிருப்பதாக படைத்துறை செய்திகளை மேற்கோள் காட்டி பிபிசி செய்தி வெளியிட்டது; புலிகளுக்கு எதிரான போரில் 95 விழுக்காடு முடிந்துவிட்டதாகவும் புலிகளைத் தேடி அழிக்கும் படலம் தொடர்வதாகவும் குறிப்பிடப்பட்டிருந்தது.
# காலச் சுமை (புதினம்)

**காலச் சுமை (புதினம்)** முனைவர் ராஜ் கௌதமனால் எழுதப்பட்ட இரண்டாவது புதினமாகும்.தலித்திய சிந்தனையாளரான ராஜ் கௌதமனின் இப் புதினம் அவரது **சிலுவைராஜ் சரித்திரம்**(வெளியீடு:தமிழினி பதிப்பகம்) எனும் அவரது முந்தய நாவலின் தொடர்ச்சியாகும்.
# காலச் சுமை (புதினம்)

## கதைச்சுருக்கம்

பிறப்பால் தலித் சமுகத்தினை சார்ந்த கிருஸ்தவனகிய சிலுவைராஜ் இந்து
தலித்துக்களுக்கான இட ஒதுக்கீட்டில் உள்ள அரச கல்லூரி விரிவுரயாளர் பதவியினை பெறுவதற்காக இந்துவாக மாறி வேலையில் பல கனவுகளுடன் சேர்ந்து, அங்கு தான் சந்திக்கும் அனுபவங்களினை அங்கத சுவையுடன் சொல்லியவாறு புதினத்தினை கொண்டு செல்லுகின்றார்.
# பக்கசார்பு

**பக்கசார்பு** அல்லது **ஒருதலைச் சார்பு** அல்லது **கோடல்** (bias) என்பது ஒரு குறிப்பிட்ட பார்வை, கருத்தியல், அல்லது முடிவு நோக்கி சார்பு நிலைப்பாட்டைக் குறிக்கிறது. பல சந்தர்ப்பங்களில் பக்கசார்பு ஒன்றைப் பற்றி ஆதாரபூர்வமாக, புறவய நோக்கில் தீர்மானிப்பதை தடுக்கிறது.  
பக்கசார்பு பல வகைப்படும்.  
- உளவியல் பக்கசார்பு
- பண்பாட்டு பக்கசார்பு
- இனப் பக்கசார்பு
- நிலப் பக்கசார்பு
- பால் பக்கசார்பு
- சமயப் பக்கசார்பு
- மொழிப் பக்கசார்பு
- அரசியல் பக்கசார்பு
- ஊடக பக்கசார்பு
- விளம்பரப் பக்கசார்பு
# பக்கசார்பு

## புள்ளியியலில்

புள்ளியியலில் தரவு தொகுத்தல், பகுப்பாய்வு, அறிவித்தல் ஆகியவற்றில் பக்கசார்பு அல்லது ஒருதலைச் சார்பு காணப்படலாம்.
# பக்கசார்பு

## ஊடகங்களில்

ஊடகத் துறையில் தான் சார்ந்துள்ள மதம், இனம், மொழி, கொள்கை போன்ற வேறுபாடுகள் காரணமாக நிருபர்கள், இதழாளர்கள் ஒருதலைப்பட்சமாகச் செயல்பட வாய்ப்புண்டு.
# பக்கசார்பு

## மருந்துச் சோதனையில்

மருந்தியல் துறையில் ஒரு மருந்தை மருந்துப்போலியுடன் ஒப்பீட்டாய்வு செய்யும் போது ஆய்வாளர் முதலிலேயே எது மருந்து எனவும், எது மருந்துப் போலி எனவும் அறிந்திருப்பாராயின் அவரையும் அறியாமல் அவர் மருந்து நல்ல விளைவை ஏற்படுத்துவதாக அறிக்கை தர வாய்ப்பு உள்ளது. எனவே இரட்டைக் குருடாக்கம் (double blinding) எனும் முறை பின்பற்றப்படுகிறது. இதன் படி நோயாளிக்கும் ஆய்வாளருக்கும் சோதனையில் இருப்பது மருந்தா அல்லது மருந்துப் போலியா என்பது தெரியாமல் இருக்குமாறு செய்யப்படும்.
# முன்முடிவு

ஒன்றை நோக்கி தகுந்த விபரங்களை அறியும் முன்னர் அதை நோக்கி வரையப்படும் மதிப்பீடுகள் அல்லது முடிவுகள் **முன்முடிவு** அல்லது **முற்சார்பு** (*prejudice*) எனப்படுகிறது. பல சந்தர்ப்பங்களில் முன்முடிவு அதை நோக்கி தப்பெண்ணங்களை உருவாக்க உந்துகிறது. பொதுவாக இது இனம், மதம், மொழி, பால், கலாசாரம், அரசியல், பாலியல் சார்பு போன்ற பக்கசார்பு நிலையினால் அல்லது தனிமனித ஒழுக்கலாற்று வேறுபாட்டால் விளையும் முன்கூட்டியே கொண்ட முடிவைக் குறிக்கும். மேலும் இச்சொல் 'தெளிவான அறிவுறுத்துதலால் மாறுபடாமல் இருக்கும் அறிவற்ற நடவடிக்கை'யைக் குறிக்கும்.  
தமிழில் முன்முடிவை பாரபட்சம், ஓரவஞ்சனை, தப்பெண்ணம் என்றும் குறிப்பிடுவர்.
# இணைய வங்கி

**இணைய வங்கி** என்பது நுகர்வோர்கள் வங்கியின் இணையத்தளம் ஊடாக பரிமாற்றங்களைச் செய்வதைக் குறிக்கிறது. 1990 களின் இறுதியில் உலகளாவிய வலை விரிவாக அறிமுகமான பின்னர் இணைய வங்கிமுறை அறிமுகமானது.  
கட்டணம் செலுத்துதல், பணம்மாற்றல், முதலீடு செய்தல், கடன் பெறுதல், ஆவணங்களை பாத்தல் என பல செயல்களை இணைய வங்கியில் செய்யலாம்.
# மின் நலப் பதிவு

**மின் நலப் பதிவு** என்பது எண்மிய முறையில் பதிவுசெய்யப்பட்ட ஒரு நபரின் நலம் தொடர்பான தகவல்கள் ஆகும். மின் பதிவுகள் கணினியில் இலகுவாக சேமி்த்து, மீட்கக் கூடியவை. இணையம் ஊடாக பகிரப்படக்கூடியவை. ஆகையால் மின் நலப் பதிவுகளை பல நாட்டு நலத்துறைகள் நடைமுறைப்படுத்திவருகின்றன.  
மின் நலப் பதிவுகள் ஒரு நபரின் நல வரலாறு, மருந்துகள், ஒவ்வாமைகள், பரிசோதனை முடிவுகள், படிமங்கள், கட்டணங்கள் ஆகியவற்றை ஒழுங்குபடுத்தி சேமித்து மீட்டெடுத்து காட்டவல்லது. நபர்களுக்கு முன் அறிவித்தல்கள், மருந்த்துவரூடான சந்திப்பு நிகழ்வுகள் போன்றவற்றை மின்னஞ்சல் அல்லது தொலைபேசி ஊடாக இவை செய்யக்கூடிவை.
# தானியங்கி உதவியாளர்

தானியங்கி உதவியாளர் தற்போது பரிசோதனை நிலையில் இருக்கும் ஒரு தொழில்நுட்பம் ஆகும். அன்றாட வாழ்வியலுக்கு உதவும் வண்ண உருவாக்கப்படும் தானியங்கிகளே **தானியங்கி உதவியாளர்** ஆகும். தானியங்கி உதவியாளர் எனப்படும் பொழுது வன்பொருள் மென்பொருள் இரண்டும் சேர்த தானியங்கியையே குறிக்கிறது. கணினியில் இயங்கு மென்பொருள் பிரதிநிதிகளும் உண்டு.  
தானியங்கி உதவியாளர்கள் பலதரப்பட்ட சூழ்நிலைகளில் உதவக்கூடியவாறு வடிவமைப்பில் உள்ளன. முதியோருக்கு உதவுதல், சிறுவர்களை கண்காணித்தல், வீடு போன்ற சொத்துக்களை பாதுகாத்தல் போன்றவை எடுத்துக்காட்டுகள் ஆகும்.
# தானியங்கி உதவியாளர்

## தானியங்கி உதவியாளர் செய்யக்கூடிய செயல்கள்

- தனிநபர் கால அட்டவணையை ஒழுங்குசெய்தல், தெரிவித்தல், மாற்றியமைத்தல்.
- வரும் மின்னஞ்சல்களில் முக்கியமானவற்றை அடையாளம் கண்டு, தெரிவித்தல்.
- வாங்க வேணிய பொருட்களைப் பட்டியலிட்டு, குறைந்த விலையில் கிடைக்கும் இடங்களில் வாங்குதல்.
- இதர தானியங்கி உதவியாளர்களோடு Snychronize செய்து, தகவல்களை இன்றைப்படுத்தல், மீள் ஒழுங்குபடுத்தல்.
# தானியங்கி உதவியாளர்

## இவற்றையும் பாக்க

- :en:Personal assistant
# தானியங்கி உதவியாளர்

## ஆதாரங்கள்

- Frederick Hayes-Roth and Daniel Amor. (2003).* Radical Simplicity: Transforming computers into Me-Centric Applications*. New Jersey: Prentice Hall.
# வலைவழிக் கொள்முதல்

**இணையக் கொள்முதல்** அல்லது **வலைவழிக் கொள்முதல்** (*Online Shopping*) என்பது வலைத்தளம் மூலம் பொருட்களை கொள்வனவு செய்வதாகும். இன்று எல்லாதரப்பட்ட பொருட்களையும் இணையத்தில் வாங்கலாம். இந்த வலைத்தளங்கள் தாங்கள் விற்கும் பொருட்களை காட்சிசெய்து, பொருட்கூடை மென்பொருளைப் பயன்படுத்தி வாடிக்கையாளரின் கொள்முதல் விபரங்களை ஒழுங்கு செய்யும். இறுதியாக காச அட்டையைப் பயன்படுத்தி பணம் செலுத்த வேண்டும். பொருட்கள் வீட்டுக்கும் தபால் மூலம் அனுப்பப்படும். இணையக் கடையை முன்னோடிகளில் ஒன்று அமேசான்.காம் ஆகும். முதலில் நூல்களை விக்க தொடங்கி, இன்று எல்லா விதமான பொருட்களையும் விற்கிறது. இன்னுமொரு சிறந்த எடுத்துக்காட்டு கணினிகளை விற்கும் டெல் நிறுவனமாகும்.
# மின் வரி சமர்ப்பிப்பு

**மின் வரி சமர்ப்பிப்பு** என்பது ஒரு குடிமையின் வரி ஆவணங்கள் இணையம் மூலமாக சமர்ப்பித்தல் ஆகும். பொதுவாக இதற்கென ஒரு மென்பொருள் இருக்கும். நெடுங்காலம் வழமையாக காதிக ஆவணங்கள் மூலம் இடம்பெற்றுவந்த இந்தச் செயற்பாடு 1990 பிற்பகுதியில் இருந்து கணினிமயப்படுத்தப்பட்டு வருகிறது. இந்தியா, கனடா, ஐக்கிய அமெரிக்க உட்பட பல நாடுகளில் இது தற்போது நடைமுறைப்படுத்தப்படுகிறது.
# பத்ம பூசண்

**பத்ம பூசண்** (*Padma Bhushan*) என்பது இந்திய அரசு குடிமக்களுக்கு வழங்கும் ஓர் உயரிய விருது ஆகும். இவ்விருதினை ஜனவரி 2, 1954 ஆம் ஆண்டு இந்தியக் குடியரசுத் தலைவர் நிறுவினார். இது இந்திய அரசால் வழங்கப்படும் பாரத ரத்னா, பத்ம விபூசண் ஆகிய உயரிய விருதுகளுக்கு அடுத்தபடியாக மூன்றாவது உயர் விருதாகும். இவ்விருது எந்த ஒரு துறையிலும் சிறந்து விளங்கும் ஒருவருக்கு ஆண்டுதோறும் வழங்கப்படுகிறது. 2025-ஆம் ஆண்டு வரை, 1341 பேர் பத்ம பூசண் விருதைப் பெற்றுள்ளனர்.
# பத்ம பூசண்

## விருது பெற்றவர்களின் பட்டியல்

- பத்ம பூசண் விருது பெற்ற தமிழர் பட்டியல்
- பத்ம பூசண் விருது பெற்றவர் பட்டியல் (1954–1959)
# எம். டி. ஆர் தொடருந்துச் சேவை

**எம்.டி.ஆர் தொடருந்துச் சேவை** (*Mass Transit Railway MTR*) என்பது ஹொங்கொங்கின் முக்கிய போக்குவரத்து சேவைகளில் ஒன்றான துரிதகதி இடைமாறும் தொடருந்து சேவையாகும். இது முற்றிலும் நவீன வசதிகளுடன் கூடிய நிலத்தடியில் ஓடும் தொடருந்தாகும். இது ஆங்கில எம்.டி.ஆர் எனும் மூன்று எழு்த்துக்களி்னால் (பெயராக) பிரபலமானது. இது பிரித்தானியாவில் ஓடும் நிலத்தடி டியூப் தொடருந்து வகையைச் சேர்ந்தாகும். இது உலக பொதுப் போக்குவரத்து வசதிகளில் மிகவும் வளர்ச்சி அடைந்த சேவைகளில் ஒன்றாகும். இது ஹொங்கொங்கின் இன்னுமொரு துரிதகதி தொடருந்து சேவையான கவுலூன்-குவாங்சோவ் தொடருந்துச் சேவையை 2007 டிசம்பர் 2 ஆம் நாள் தன்னகத்தே இணைத்துக்கொண்டது. இது தற்போது 211.6 கிலோமீட்டர் நீள அளவிலான தண்டவாளங்களைக் கொண்ட தொடருந்து வலைப்பின்னல் சேவையாக பரிணமித்துள்ளது. மொத்தம் 150 நிறுத்தகங்களைக் கொண்டுள்ளது. அதில் 82 துரிதகதி தொடருந்து நிறுத்தகங்களும், 68 இலகுத் தொடருந்து நிறுத்தகங்களையும் கொண்டுள்ளது. இதன் போக்குவரத்துக்கு ஒக்டோப்பஸ் செலவட்டை தாணியங்கி மின்னணு பணம் செலுத்தி முறையைக் கொண்டுள்ளது.
# எம். டி. ஆர் தொடருந்துச் சேவை

## எம்.டி.ஆர் தொடருந்து வரலாறு

இது 1979 ஆம் ஆண்டு ஹொங்கொங்கில் அறிமுகப்படுத்தப்பட்டது. 1960 ஆம் ஆண்டுகளில் வாகன நெரிசல் அதிகரிப்பால் இதற்கான தீர்வினை அப்போது ஆட்சியில் இருந்த கொமிசனரால் கலந்தாலோசிக்கப்பட்டது. அதாவது வாகன நெரிசல் அதிகரிப்பு, மக்கள் சனநெருக்கம் அதிப்பு, பயண தாமதம் போன்றன பெரும் சிக்கலை உருவாக்கின. இதனால் நகரப் பணிகளிலும் சில இடையூறுகள் தோன்றின.1960 ஆம் ஆண்டுகளில் வாகன நெரிசல் அதிகரிப்பால் இதற்கான தீர்வினை அப்போது ஆட்சியில் இருந்த பிரித்தானிய கொமிசனரால் கலந்தாலோசிக்கப்பட்டது. அதாவது வாகன நெரிசல் அதிகரிப்பு, மக்கள் சனநெருக்கம் அதிப்பு, பயண தாமதம் போன்றன பெரும் சிக்கலை உருவாக்கின. இதனால் நகரப் பணிகளிலும் சில இடையூறுகள் தோன்றின. ஹொங்கொங்கின் படு வேகமான பொருளாதார வளர்ச்சிக்கு இப்போக்குவரத்து நெரிசலுக்கான உடனடி தீர்வு தேவையானது. எனவே இது தொடர்பில் பிரித்தானிய போக்குவரத்து ஆலோசகர்களான ப்ரீமென், பொக்ஸ்,வில்பர் ஸ்மித் அண்ட் துறையினருடம் ஹொங்கொங் போக்குவரத்து நிர்மானம் குறித்து கலந்தாலோசிக்கப்பட்டது. இதன் திட்டப்படி ஹொங்கொங் மக்கள் தொகை அதிகரிப்பு வேகத்தையும் கருத்தில் கொண்டு 1986 ஆம் ஆண்டளவில் 6,868,000 மக்கள் தொகை அதிகரிக்கும் என்றும் தீர்மானித்தனர். அதற்கு ஏற்றவாறு போக்குவரத்து அமைய வேண்டும் எனவும் தீர்மானித்தனர். இத் தீர்மான அறிக்கையை 1967 செப்டம்பர் 1 ஆம் நாள் ஹொங்கொங் அரசிடம் கையளிக்கப்பட்டது. அதன் படியான 40 மைல் (64 கிலோ மீட்டர்) துரிதகதி இடைமாறும் தொடரூந்து வலைப்பின்னலை சேவை முதலில் நான்கு நிலத்தடி வழிகளை, ஆறு கட்டங்களாக செய்து முடிக்க முடிவெடுக்கப்பட்டது.  
- **குந் டொன்ங்** வழி பாதை (**வெஸ்டர்ன் மார்க்கெட்** இலிருந்து **மா யாவ் டொங்** வரை)
- **சுன் வான்** வழி பாதை(**எட்மிரால்டி** இலிருந்து **சுன் வான்** வரை)
- **ஹொங்கொங் தீவு** வழி பாதை (**கென்னடி டவுன்** இலிருந்து **சை வான்** வரை)
- **சாட்டின்** வழி பாதை (**சிம் சா சுயி** இலிருந்து **வூ லுய்** வரை)  
இக் கலந்தோசனையின் பின்பு 1967 ம் ஆண்டு ஓர் தீர்மானம் எட்டப்பட்டது. அதாவது நிலத்தடி தொடருந்து சேவையை நிர்மானிப்பதற்கான தீர்மானமே அது. அதன் படி 1970 ஆம் ஆண்டு முதல் கட்டமாக நான்கு வலையமைப்பு தொடருந்து சேவைகளை ஆரம்பிப்பதற்கு தீர்மானித்து செயல்பட்டனர். அதன் விளைவாக 1979 ஆம் ஆண்டு எம்.டி.ஆர் கூட்டுத்தாபனம் தனது முதல் துரிதகதி தொடருந்து சேவையை ஆரம்பித்தது. அதன் வசதிகள் நேர விரயமற்ற சேவை போன்றன ஹொங்கொங் மக்களால் கூடிய சீக்கரிமே கவரப்பட்டது. அதனைத் தொடர்ந்து எம்.டி.ஆர் கூட்டுத்தாபனம் மேலும் பல வழி வலையமைப்பு தொடரூந்து சேவைகளை விரிவுபடுத்தியது. மேலும் பல புதிய நிர்மான வலையமைப்புகளையும் மேற்கொண்டு வருகின்றது.
# எம். டி. ஆர் தொடருந்துச் சேவை

## தொடருந்து சேவை வலையமைப்பு

<>
| வழிப் பாதை | ஆரம்பம் | இருந்து - வரை | தொடருந்தகங்கள் | நீளம் | பயண நேரம் |  |  |
| --- | --- | --- | --- | --- | --- | --- | --- |
| <font color=white>**கிழக்குத் தொடருந்து**</font> | 1910 | கிழக்கு சிம் சா சுயி | லோ வூ (சீன எல்லை) /
லொக் மா சாவ்(சீன எல்லை) | 15 | 34 கி.மீ | 44 நிமிடங்கள் |  |
| <font color=white>** குவுந்தொங் சேவை**</font> | 1979 | யா மா டேய் | டியூ கெங் லெங் | 15 | 12.5 கி.மீ | 27 நிமிடங்கள் |  |
| <font color=white>**சுன் வான் சேவை**</font> | 1982 | சென்ட்ரல் | சுன் வான் | 16 | 16 கி.மீ | 30 நிமிடங்கள் |  |
| <font color=white>**ஹொங்கொங் தீவு சேவை**</font> | 1985 | சுங் வான் | ச்சை வான் | 14 | 14.7 கி.மீ | 25 நிமிடங்கள் |  |
| <font color=white>**(ட்)டுங் சுன்ங் சேவை**</font> | 1998 | ஹொங்கொங் தீவு | ட்டுங் சுன்ங் | 8 | 34.8 கி.மீ | 28 நிமிடங்கள் |  |
| <font color=white>**விமான நிலையச் சேவை**</font> | 1998 | ஹொங்கொங் தீவு | விமான நிலையம் | 5 | 36.5 கி.மீ | 28 நிமிடங்கள் |  |
| <font color=white>**சுங்க் வான் ஓ சேவை**</font> | 2002 | நோர்த் பொயிண்ட் | போ லேம் | 7 | 12.5 கி.மீ | 15 நிமிடங்கள் |  |
| <font color=white>**மேற்கு சேவை**</font> | 2003 | நம் ச்சுங் | ச்சுன் மூன் | 9 | 30.5 கி.மீ | 30 நிமிடங்கள் |  |
| <font color=white>**மா ஓ சான் சேவை**</font> | 2004 | வூ கை சா | தை வாய் | 9 | 11.4 கி.மீ | 16 நிமிடங்கள் |  |
| <font color=white>** டிஸ்னி லேண்ட் சேவை**</font> | 2005 | சன்னி பே | டிஷ்னி லேண்ட் | 2 | 3.5 கி.மீ | 4 நிமிடங்கள் |  |
| <font color=black>**இலகு தொடருந்துகள்(11 routes)**</font> | 1988 | புதிய புனரமைப்புப் பகுதிகளில் | புதிய புனரமைப்பு பகுதிகளில் | 68 | -- | -- நிமிடங்கள் | } |
</>
# வார்ப்புரு:பொருளின் பண்புகள் (வெப்பவியக்கவியல்)

| வெப்பக் கொண்மை | <math>c=\frac{T}{N}\(\frac{\partial S}{\partial T}\)</math> |  |
| --- | --- | --- |
| அமுக்குமை | <math>\beta=-\frac{1}{V}\(\frac{\partial V}{\partial p}\)</math> |  |
| வெப்ப நீண்மை | <math>\alpha=\frac{1}{V}\(\frac{\partial V}{\partial T}\)</math> | } |
# சனவரி 2009 முல்லைத்தீவு பொதுமக்கள் படுகொலைகள்

சனவரி 2009 ஆம் ஆண்டில் இலங்கைத் தரைப்படை எறிகணை, வானூர்தித் தாக்குதல், நேரடித் தாக்குதல் மூலம் பல நூறு தமிழ்ப் பொதுமக்களை முல்லைத்தீவில் படுகொலை செய்தது.
# சனவரி 2009 முல்லைத்தீவு பொதுமக்கள் படுகொலைகள்

## பெப்ரவரி 3

50 ஆயிரத்துக்கும் அதிகமான இடம்பெயர்ந்த மக்களும், 10 ஆயிரம் வரையான ஏற்கெனவே குடியிருந்த மக்களும் வாழ்ந்து வந்த சுதந்திரபுரம் மக்கள் குடியிருப்புக்கள் மீது செவ்வாய்க்கிழமை அதிகாலை தொடக்கம் பிற்பகல் 2:00 மணிவரை வரை சிறிலங்கா படையினர் அகோர எறிகணைத் தாக்குதலை நடத்தினர். இந்தத் தாக்குதலில் 55 தமிழர்கள் படுகொலை செய்யப்பட்டுள்ளதுடன் 45 பேர் காயமடைந்தனர்.
# சனவரி 2009 முல்லைத்தீவு பொதுமக்கள் படுகொலைகள்

## சனவரி 29

சனவரி 29, 50 மேற்பட்ட தமிழ் மக்கள் படுகொலை செய்யப்பட்டு, பல நூறு பேர்கள் காயமடைந்தனர்.
# சனவரி 2009 முல்லைத்தீவு பொதுமக்கள் படுகொலைகள்

## சனவரி 26

சனவரி 26 மட்டும் 300 பேர் பாதுகாப்பு வலையம் என இலங்கை அரசால் அறிவிக்கபட்ட பகுதியில் படுகொலை செய்யப்பட்டுள்ளனர். ஆயிரக்கணக்காண மக்கள் காயம் அடைந்தனர்.  
தொடர்ந்து மூர்க்கமான போரை எதிர்நோக்கிய மக்கள் உணவு, மருந்து, தங்குமிடம் இல்லாமல் இன்னல்களை எதிர்நோக்கினர்.
# சனவரி 2009 முல்லைத்தீவு பொதுமக்கள் படுகொலைகள்

## விடுதலைப் புலிகள் மீது குற்றச்சாட்டு

மனித உரிமைகள் கண்காணிப்பகம் மக்களை சுதந்திரமாக வெளியேற விடவில்லை என குற்றம்சாட்டியது. இலங்கைத் தரைப்படை புலிகள் மக்களை மனித கவசமாக பாவிப்பதாக குற்றம் சாட்டியது.
# சனவரி 2009 முல்லைத்தீவு பொதுமக்கள் படுகொலைகள்

## இவற்றையும் பாக்க

- 2009 முல்லைத்தீவுப் போர்
# பொருளின் பண்புகள் (வெப்பவியக்கவியல்)

வெப்ப இயக்கவியலில் **பொருளின் பண்புகள்** என்பன ஒரு குறிப்பிட்ட பொருளின் உள்ளார்ந்த பண்புகள் ஆகும். இவை அப்பொருளின் உள்ளியல்பு. இப் பண்புகள் ஒவ்வொன்றும், வெப்ப இயக்கவியல் ஆற்றல்நிலையின் (thermodynamic potential) இரண்டாவது நுண்பகுபடியுடன் (differential order) தொடர்பு கொண்டது. ஓர் உருப்படி கொண்ட அமைப்பில் உள்ள சில எடுத்துக்காட்டுகள்:  
- **அமுக்குமை** (ல்லது அதன் தலைகீழ் பண்பு **பரும தகைவு**)
:* ஒரு வெப்பநிலை அமுக்குமை
::<math>\beta_T=-\frac{1}{V}\(\frac{\partial V}{\partial P}\)_T
\quad = -\frac{1}{V}\,\frac{\partial^2 G}{\partial P^2}</math>
:* வெப்பம் மாறா அமுக்குமை
::<math>\beta_S=-\frac{1}{V}\(\frac{\partial V}{\partial P}\)_S
\quad = -\frac{1}{V}\,\frac{\partial^2 H}{\partial P^2}</math>
- **வெப்பக் கொண்மை** (இது வெப்ப ஏற்பு என்பதுடன் தொடர்பு கொண்டது)
:* ஒரு குறிப்பிட்ட நிலையான அழுத்தத்தில் வெப்பக் கொண்மை (நிலையழுத்த வெப்பக்கொண்ணமை)
::<math>c_P=\frac{T}{N}\(\frac{\partial S}{\partial T}\)_P
\quad = -\frac{T}{N}\,\frac{\partial^2 G}{\partial T^2}</math>
:* நிலைகொள்ளளவு வெப்பக் கொண்மை
::<math>c_V=\frac{T}{N}\(\frac{\partial S}{\partial T}\)_V
\quad = -\frac{T}{N}\,\frac{\partial^2 A}{\partial T^2}</math>
- **வெப்ப நீண்மைக் கெழு (குணகம்)**
::<math>\alpha=\frac{1}{V}\(\frac{\partial V}{\partial T}\)_P
\quad = \frac{1}{V}\,\frac{\partial^2 G}{\partial P\partial T}</math>  
மேலுள்ளவற்றில் *P*&nbsp; என்பது அழுத்தம், *V*&nbsp; என்பது கொள்ளளவு, *T*&nbsp; என்பது வெப்பநிலை, *S*&nbsp; என்பது என்ட்ரோப்பி(entropy) அல்லது பணியுறா சீர்குலைவுநிலை, *N*&nbsp; என்பது துகள்களின் எண்ணிக்கை.  
ஒரேயொரு உருப்படி உள்ள ஓர் அமையத்தில் (system), பொருளின் (வெப்பவியக்கப்) பண்புகளை அறிய மூன்றே மூன்று வெப்பவியக்க ஆற்றலில் இரண்டாம் நுண்பகுபடிகள்தாம் தேவை. ஓர் உருப்படி உள்ள அமையத்தில் வழக்கமாக இவை, ஒருவெப்பைலை அமுக்குமை <math>\beta_T</math>, நிலையழுத்த வெப்பக் கொண்மை <math>c_P</math>, வெப்பநீண்மைக் கெழு (குணகம்) <math>\alpha</math>.  
எடுத்துக்காட்டாக, கீழ்க்காணும் சமன்பாடுகள் செல்லும்:  
:<math>c_P=c_V+\frac{TV\alpha^2}{N\beta_T}</math>  
:<math>\beta_T=\beta_S+\frac{TV\alpha^2}{Nc_P}</math>  
இந்த "வழக்கமான" மூன்று பண்புகளும் வெப்பநிலை, அழுத்தம் ஆகியவற்றை அடிப்படையாகக் கொண்டு பெறப்படும் கிப்சின் ஆற்றலின் இரண்டாம் நுண்பகு படிகள் (second differential)ஆகும்.
# நிரலாக்க நடையொழுங்கு

**நிரலாக்க நடையொழுங்கு** என்பது ஒரு நிரலை எழுதும்போது பொதுவாக பின்பற்றப்படும் நடை ஒழுங்குகள் ஆகும். நிரலை வாசிக்க, திருத்த, பராமரிக்க ஒரு சீரான நடையொழுங்கைப் பேணுவது அவசியம். நிரல் மூலத்தை தானிய்க்க முறையில் பகுப்பாய்வு செய்வதெற்கும் நடை ஒழுங்கு தேவை. அனைவராலும் ஏற்றுக்கொள்ளப்பட்ட ஒரு சீர்தரம் இல்லை எனினும், பரவலாக பின்பற்றப்படும் முறைகள் உண்டு.
# நிரலாக்க நடையொழுங்கு

## பொது நடை ஒழுங்குகள்

### பெயரிடல் மரபுகள்

:குறிப்பு: இந்த மரபு ஆங்கில நிரல் மொழிகளுக்கே.
- வகுப்புப் பெயர்களின் தொடக்கம் uppercase எழுத்தாக அமைய வேண்டும், அவை பெயர் சொல்லாக இருக்க வேண்டும்.
- செயலி பெயர்கள் எல்லாம் lowercase ஆக இருக்க வேண்டும், அவை வினைச் சொல்லாக இருக்க வேண்டும்.
- மாறிகளின் பெயர்கள் முழுவதும் UPPERCASE ஆக இருக்கா வேண்டும்.
- பெயர்களுக்கு முன்னுக்கு சுருக்கமாக அவற்றின் தரவு இனத்தையும் குறிக்கலாம், எ.கா intTurns, strGreeting, rstResults, arrUsers
- பெயர்கள் இலகுவாக புரியும்படும் இருக்க வேண்டும், உச்சரிக்கப்படக் கூடியதாக இருக்க வேண்டும், தேடப் படக்கூடியதாக இருக்கா வேண்டும்.
# நிரலாக்க நடையொழுங்கு

## பொது நடை ஒழுங்குகள்

### வடிவ மரபுகள் (Formatting Convetions)

- தகுந்த குறிப்புகள் தரப்பட வேண்டும், குறிப்பாக ஒரு செயலியின் உள்ளீருகள் வெளியீடுகள்.
- ஒந்திசைந்த உள்தள் பாணி
# நிரலாக்க நடையொழுங்கு

## இவற்றையும் பாக்க

- :en:programming style.
- naming conventions
- :en:Indent style
# மோனோ சோடியம் குளூட்டாமேட்டு

**மோனோ சோடியம் குளூட்டாமேட்** (Monosodium glutamate) அல்லது **ஒற்றை சோடியம் குளூட்டாமேட்** என்று அழைக்கப்படும் வேதிப்பொருள் குளூட்டாமிக் காடி என்னும் ஓர் அமினோ காடியின் ஒரு சோடிய உப்பு. இது ஒற்றை சோடிய அணுவும், ஐந்து கரிம அணுக்களும், ஒரு நைதரசன், நான்கு ஆக்சிசன், மூன்று ஐதரசன் அணுக்களும் கொண்ட ஒரு வேதியியல் சேர்மப்பொருள் (C<sub>5</sub>H<sub>8</sub>NNaO<sub>4</sub>). குளூட்டாமிக் காடி மாந்தர்களுக்கு அடிப்படைத்தேவை என்றில்லாத ஓர் அமினோ காடி ஆகும். மோனோசோடியம் குளூட்டாமேட் உணவில் சுவைகூட்டி அல்லது சுவையூட்டியாக சேர்க்கப்படும் பொருள். இது தரும் சுவையை உமாமி என்று கூறுகிறார்கள். இப்பொருளை நிப்பானிய வணிக நிறுவனமாகிய *அச்சினமோட்டோ* (*Ajinomoto*) பெருமளவில் உருவாக்கி விற்கின்றது. வெட்சின் (*Vetsin*), ஆக்சன்ட் (*Accent*) ஆகிய நிறுவனங்களும் உருவாக்கி விற்கின்றன. <u>மோ</u>னோ <u>சோ</u>டியம் <u>கு</u>ளூட்டாமேட்டை *மோசோகு* அல்லது *எம்.எஸ்.ஜி* (MSG) என்னும் முதலெழுத்துச் சொல்லாலும் குறிக்கப்படும். மோனோ சோடியம் குளூட்டாமேட் பல பருப்புகளிலும், கடல்வாழ் தாவரங்கள் சிலவற்றிலும் இருந்தாலும், 1907 இல் தான் தனியாக பிரித்தெடுத்தார்கள். நிப்பானிய அறிவியலார் இக்குனே இக்கேடா (Ikunae Ikeda) என்பவர் முதன்முதலாக பிரித்தெடுத்தார். 1909 இல் நிப்பானிய அச்சினமோட்டோ நிறுவனம் இதற்கான படைப்புக் காப்புரிமத்தை பெற்றது. தூய வடிவில் மோனோ சோடியம் குளூட்டாமேட் பார்ப்பதற்கு வெள்ளையான பொடி போல் காட்சி தருகின்றது (படத்தைப் பார்க்கவும்). நீரிலோ உமிழ்நீரிலோ கரைந்திருக்கும் பொழுது இது பிரிந்து நேர்மின்மம் கொண்ட சோடியமாகவும், எதிர்மின்மம் கொண்ட குளூட்டாமேட்டாகவும் மாறுகின்றது. குளூட்டாமேட் என்பது எதிர்மின்மம் கொண்ட குளூட்டாமிக் காடி. இக் காடி இயற்கையில் கிடைக்கும் ஓர் அமினோ காடி. மோனோ சோடியம் குளூட்டாமேட்டின் ஒருங்கு செய்த அமையக் குறி (Harmonized System Code) எனப்படும் எச்.எசு குறி (HS code) 29224220 கொண்டது. உணவில் சேர்க்கப்படும் பொருட்களின் வரிசையில் இதன் ஈ-எண் (E number), E621 ஆகும்.
# மோனோ சோடியம் குளூட்டாமேட்டு

## வேதியியல் பண்புகளும் உற்பத்தியும்

மாவுப்பொருளாகிய கார்போ ஐதரேட்டுகளை சிலவகையான பாக்டீரியாக்களால் நொதிக்கச் செய்து அதிலிருந்து மோசோகு பெறுகிறார்கள். இம்முறையில் ஏறத்தாழ ஒரு லிட்டருக்கு 100 கிராம் என்னும் அளவில் மோசோகு விளைகின்றது. 1909 முதல் 1960 வரை கோதுமை மணியின் உட்கருவில் உள்ள மாவுப்பொருளுடன் சேர்ந்திருக்கும் குளூட்டென் என்னும் புரதப்பொருளில் இருந்து நீர்ப்பகுப்பாய்வு வழியில் பிரித்தெடுத்தார்கள். கோதுமை குளூட்டன் என்னும் புரதப்பொருளில் ஏறத்தாழ 25% குளூட்டாமிக் காடிதான். அமினோ காடிகளில் குளூட்டாமிக் காடி நீரில் மிகக்குறைவாக வே கரையும் பொருள் ஆகையால் எளிதாக பிரித்தெடுக்க வல்லது..